10. trolejbusu maršruts (Rīga)

10. trolejbusu maršruts bija Rīgas sabiedriskā transporta trolejbusu maršruts, kas kursēja no stadiona "Daugava" līdz Ausekļa ielai.

 Vēsture 
Trolejbusu maršruts atklāts 1963. gada 20. jūlijā. Viens no pirmajiem trolejbusiem maršrutā bija zaru vītnēm un karodziņiem rotātais ZiU-5 trolejbuss Nr. 124.

Remontdarbu dēļ no 2001. gada 11. jūlija maršruts tika saīsināts. Trolejbusi brauca līdz pieturvietai "Medicīnas muzejs" Kalpaka bulvārī, tad veica labo pagriezienu uz Elizabetes ielu un brauca atpakaļ uz Daugavas stadionu, trolejbusu kontakttīkls joprojām saglabājās šajā vietā.

Maršruts pastāvēja 40 gadus un zemas pasažieru plūsmas dēļ 2003. gada 1. septembrī tas tika slēgts. Daļēji aizvietots ar 20. autobusu maršrutu. Trolejbusu kontakttīkls palika arī Bruņinieku ielā virzienā uz Ausekļa ielu.

 Maršruts 
Virzienā Stadions "Daugava" — Ausekļa iela trolejbusi brauca pa šādām ielām: Pērnavas iela, A. Deglava iela, Valmieras iela, Narvas iela, Pērnavasiela, Matīsa iela, A. Čaka iela, Bruņinieku iela, K. Valdemāra iela, Kalpaka bulvāris, Elizabetes iela, Vīlandes iela un Vidus iela.

Virzienā Ausekļa iela  — Stadions "Daugava" trolejbusi brauca pa šādām ielām: Vidus iela, Ausekļa iela, Elizabetes iela, K. Valdemāra iela, Bruņinieku iela, A. Čaka iela, Matīsa iela un Pērnavas iela.

 Pieturvietas 
10. trolejbusu maršrutā bija 29 pieturas. Virzienā Stadions "Daugava" — Ausekļa iela bija 14 pieturas, tāpat arī virzienā Ausekļa iela  — Stadions "Daugava" bija 15 pieturas.

Nr.Nosaukums 1 Stadions "Daugava" 2 Strenču iela 3 Matīsa iela 4 Valmieras iela 5 Krāsotāju iela 6 A. Čaka iela 7 Tērbatas iela 8 Brīvības iela 9 1. pilsētas slimnīca 10 E. Melngaiļa iela 11 Elizabetes iela 12 Medicīnas muzejs 13 Vīlandes iela 14 Ausekļa ielaNr.Nosaukums 1 Ausekļa iela 2 Elizabetes iela 3 Pulkveža Brieža iela 4 K. Valdemāra iela 5 Lāčplēša iela 6 Bruņinieku iela 7 Brīvības iela 8 Tērbatas iela 9 A. Čaka iela 10 Matīsa iela 11 Avotu iela 12 Valmieras iela 13 Pērnavas iela 14 Strenču iela 15 Stadions "Daugava"

 Skatīt arī 
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

 Atsauces 

10